Siili Solutions

Siili Solutions Oyj on suomalainen ohjelmistoyritys, joka on perustettu vuonna 2005. Siili Solutionsilla on toimipisteitä Suomen lisäksi Yhdysvalloissa, Saksassa, Puolassa, Unkarissa, Itävallassa, Hollannissa ja Isossa-Britanniassa. Yhtiön osake noteerataan Helsingin pörssin päälistalla.

 Historia 
Siili Solutions toimi vuosina 2005–2009 pääasiassa IT-alan resurssien välittäjänä, ja alkoi kehittää omaa palvelutarjoomaa vasta vuonna 2010 Seppo Kuulan aloittaessa toimitusjohtajana. Tämän jälkeen yhtiön koko yli kolminkertaistui viidessä vuodessa: vuoden 2010 liikevaihto oli noin kahdeksan miljoonaa euroa ja vuoden 2014 liikevaihto oli jo lähes 30 miljoonaa euroa.

Nopeaa kasvua selittää osaksi useat yritysostot: Siili Solutions osti Solagemin vuonna 2007,https://www.tivi.fi/uutiset/siili-ostaa-solagemin/fbd95138-b146-3aef-a5f7-2471573c5dcf Complitin 2009,https://www.tivi.fi/uutiset/siili-ostaa-complitin-osakevaihdolla/d748bd3f-9583-3581-8bc7-f569c4bb2f13 DevTrainin 2010, https://www.tivi.fi/uutiset/siili-hankki-ketteraa-julkishallinnon-osaamista/1af49ccb-1653-3c5d-994f-08eea9559dfd  Fusionin 2012, https://www.tekniikkatalous.fi/uutiset/siili-ostaa-fusionin-liiketoiminnan/a7dfc4cd-3f9d-3bcf-aa19-a318c17235f2 , Comvisen 2013, https://www.kaleva.fi/uutiset/oulu/ohjelmistoyritys-siili-solutions-lisaa-vakeaan-oulussa/719724/ sekä CodeBakersin ja Avaus Consultingin vuonna 2014. Muutaman vuoden tauon jälkeen Siili Solutions jatkoi yritysostoja vuonna 2017 hankkimalla Omenian, Stormbitin ja Comian.https://newsclient.omxgroup.com/cdsPublic/viewDisclosure.action?disclosureId=777442&lang=fi https://www.inderes.fi/fi/uutiset/siili-vahvistaa-3d-osaamistaan-pienella-yrityskaupallahttps://newsclient.omxgroup.com/cdsPublic/viewDisclosure.action?disclosureId=812701&lang=fi 

Siili Solutions listautui vuonna 2012 Helsingin pörssin First North -listalle, missä sen osakkeiden noteeraus alkoi 15. lokakuuta. Yhtiö ilmoitti helmikuussa 2015 käynnistävänsä selvitystyön mahdollisuudesta siirtyä First Northista pörssin päälistalle, jonne se siirtyi lopulta 20. huhtikuuta 2016.

Yhtiön alkuperäisiin perustajiin kuuluva Timo Luhtaniemi toimi yhtiön toimitusjohtajana vuoden 2018 alusta aina vuoden 2019 lokakuun loppuun.  1.11.2019 lähtien uutena toimitusjohtajana aloitti TkL Marko Somerma. Tomi Pienimäki valittiin uudeksi toimitusjohtajaksi 1.2.2022 lähtien.

Liiketoiminta
pienoiskuva|Siili Solutionsin vanha logo
Siili Solutionsin ensisijaisia asiakkaita ovat yritykset sekä valtion- ja kunnallishallinto. Asiakkaat toimivat pääosin seuraavilla toimialoilla: finanssi, julkishallinto, tietoliikenne, media, teollisuus ja palvelut. Siili Solutionsin asiakkaita ovat olleet muun muassa OP-ryhmä, Nokia, Suomen maa- ja metsätalousministeriö, Eläketurvakeskus, Elisa, Ruokavirasto, Maanmittauslaitos ja Teosto.

Ite wiki listasi Siili Solutionsin vuonna 2019 Suomen 62. suurimmaksi ICT-yritykseksi.

Vuonna 2014 Siili Solutions aloitti kansainvälisen toiminnan ostamalla elokuussa Avaus Consultingin, joka toimi Helsingin lisäksi Puolan Wrocławissa, sekä perustamalla uuden yhtiön Saksan Berliiniin. Syksyllä 2016 yhtiö ilmoitti laajentavansa toimintaansa Yhdysvaltojen Kalifornian ja New Yorkin osavaltioihin perustuen autoteollisuuden digitalisointihankkeisiin. Helmikuussa 2021 yhtiö ilmoitti hankkineensa 55 prosenttia digitaalisten ratkaisujen toimittamiseen erikoistuneesta unkarilaisesta Supercharge Holding Zrt:stä. 

Lähteet

Aiheesta muualla
 Siili Solutions

Luokka:Suomalaiset konsultointiyhtiöt
Luokka:Suomalaiset pörssiyhtiöt
Luokka:Suomalaiset ohjelmistoyritykset